ทำให้รอด (4)
มาติดตามกันต่อนะคะ เคล็ดลับที่ธุรกิจเกิดใหม่จะทำอย่างไร &#8220;ทำให้รอด&#8221; ซึ่งเป็นเรื่องที่ท้าทายแต่ก็ไม่ยากจนเกินไป
20 เม.ย. 2559

มาติดตามกันต่อนะคะ เคล็ดลับที่ธุรกิจเกิดใหม่จะทำอย่างไร “ทำให้รอด” ซึ่งเป็นเรื่องที่ท้าทายแต่ก็ไม่ยากจนเกินไป
วันนี้เสนอข้อ 4 “อย่าใช้เงินในเรื่องไม่จำเป็น” ขอถ้าขอได้ ยืมหากยืมได้ ทำอย่างไรก็ได้ให้เงินออกจากกระเป๋าให้น้อยที่สุด (เฉพาะในสิ่งที่ไม่จำเป็น) เราไม่ต้องการสิ่งของเลิศหรู แค่เป็นสิ่งที่ดูดี มีสไตล์ และราคาเหมาะสม
เมื่อเราเริ่มต้นทำธุรกิจ อะไรประหยัดได้ก็ควรประหยัด แต่สำหรับเรื่องของลูกน้องและลูกค้า อย่าขี้เหนียวกับพวกเขานะคะ
ยกตัวอย่างเช่น การ PR การทำโฆษณา เราก็สามารถที่จะทำเองได้ ลองดูว่าองค์กรที่มีงบมากๆ เขาทำกันอย่างไร แล้วลองทำเองได้นะคะ และอย่าดูถูกฝีมือของเด็กจบใหม่ เด็กฝึกงาน พวกเขาทำอะไรได้เยอะมากๆ โดยที่เราอาจจะนึกไม่ถึงเลยก็ได้
ดิฉันจำได้ว่า ตอนที่เริ่มงานใหม่ๆ ในองค์กรใหญ่ ใช้เงินไม่เคยคิดเลย อยากได้ก็ซื้อ แต่พอมาทำธุรกิจของตัวเอง ไม่น่าเชื่อเลยว่า วิถีการใช้เงินจะเปลี่ยนจากหน้ามือเป็นหลังมือ ดิฉันกลายเป็นคนที่คิดเยอะขึ้น เมื่อรู้ว่าเงินมันหายากขนาดไหน กลายเป็นว่านิสัยซื้อของไม่คิดหายไปเลย แต่เรื่องของลูกน้องและลูกค้าอย่าไปประหยัดนะคะ
พรุ่งนี้มาติดตามกันต่อคะ